|  |  |
| --- | --- |
| **Līgums Nr.** | 1 |
| vieta | Rīgā |
| datums | 12.12.2022. |
|  |  |
| **Iznomātājs:** (nosaukums / vārds uzvārds): |  |
| reģistrācijas numurs / personas kods |  |
| PVN maksātāja reģistrācijas numurs |  |
| juridiskā / deklarētā adrese |  |
| e-pasta adrese |  |
| kontakta tālruņa nr. |  |
| pilnvarotais pārstāvis / persona ar paraksta tiesībām (ja attiecināms) |  |
|  |  |
| **Nomnieks:** (nosaukums / vārds uzvārds): |  |
| reģistrācijas numurs / personas kods |  |
| PVN maksātāja reģistrācijas numurs |  |
| juridiskā / deklarētā adrese |  |
| e-pasta adrese |  |
| kontakta tālruņa nr. |  |
| pilnvarotais pārstāvis / persona ar paraksta tiesībām (ja attiecināms) |  |

apzinādamies savas darbības juridisko nozīmi un sekas, ka arī būdams neviens nepiespiests, bez maldiem, viltus un spaidiem Līdzēji, noslēdz šo līgumu, turpmāk tekstā — Līgums, kas ir saistošs Līdzēju saistību un tiesību pārņēmējiem, par sekojošo:

|  |  |
| --- | --- |
| 1. | **LĪGUMA PRIEKŠMETS** |
| 1.1. | Iznomātājs nodod, bet Nomnieks pieņem atlīdzības lietošanā Iznomātāja īpašumā un/vai valdījumā esošo pļaušanas tehniku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ turpmāk – Tehnika, saskaņā ar specifikācijām un pieņemšanas nodošanas aktiem, saskaņā ar Līgumā un Civillikuma 2112. – 2156. pantos noteikto kārtību. Specifikācijas un pieņemšanas-nodošanas akti pēc to parakstīšanas kļūst par šī Līguma neatņemamo sastāvdaļu |
| 1.2. | Iznomātājs var sniegt Nomniekam citus pakalpojumus, kas saistīti ar iznomāto Tehniku transportēšanu, uzstādīšanu, demontāžu, Tehnikas apkalpošanu, remontdarbiem, utt. izrakstot rēķinus. |
| 1.3. | Iznomātājs apliecina, ka Tehnika atrodas tā īpašumā / likumīgā valdījumā un, ka tam ir visas tiesības nodot nomā minēto Tehniku. |
| 1.4. | Īpašuma tiesības uz Tehnikas Līguma darbības laikā saglabājas Iznomātājam, ja Līgumā nav noteikts citādi un ja Līdzēji rakstveidā nevienojas par Tehnikas īpašumu tiesību pāreju Nomniekam vai trešajām personām. Jebkurā gadījumā Tehnikas nomas termiņš beidzas dienā, kad Nomnieks iegūst īpašuma tiesības uz Tehniku Līgumā noteiktajā kārtībā. |
|  |  |
| 2. | **TEHNIKAS PIEŅEMŠANAS-NODOŠANAS UN ATPAKAĻ ATDOŠANAS KĀRTĪBA** |
| 2.1. | Iznomātājs nodod un Nomnieks pieņem nomā Tehniku, pamatojoties uz Tehnikas pieņemšanas nodošanas aktu. |
| 2.2. | Iepriekšēja Līguma punktā minētais Tehnikas pieņemšanas-nodošanas akts tiek noformēts vadoties no parauga – Līguma Pielikuma Nr.1. |
| 2.3. | Nomnieks atdod atpakaļ un Iznomātājs pieņem Tehniku, pamatojoties uz Tehnikas atpakaļ pieņemšanas nodošanas aktu – Līguma Pielikuma Nr.2. |
| 2.4. | Iepriekšēja Līguma punktā minētais Tehnikas atpakaļ pieņemšanas nodošanas akts tiek noformēts vadoties no parauga – Līguma Pielikuma Nr.2. |
| 2.5. | Līguma 2.1.punktā noteikto Tehnikas pieņemšanas nodošanas akta parakstīšanas brīdī, Nomnieks uzņemas atbildību par Tehnikas bojājumiem, zādzību, bojāeju un citu risku Tehnikas pārejā no Iznomātāja uz Nomnieku brīdi. |
| 2.6. | Līguma 2.3.punktā noteikto Tehnikas atpakaļ pieņemšanas nodošanas akta parakstīšanas brīdī, Nomnieks uzņemas atbildību par Tehnikas bojājumiem, zādzību, bojāeju un citu risku Tehnikas pārejā no Nomnieka uz Iznomātāju brīdi. |
| 2.7. | Dienā, kad Tehnika nodota Iznomātājam, Nomniekam ir pienākums parakstīt Līguma 2.3.punktā noteikto Tehnikas atpakaļ pieņemšanas nodošanas aktu, pretējā gadījumā Iznomātājam ir tiesības noformēt attiecīgo Tehnikas atpakaļ pieņemšanas nodošanas aktu vienpusēji un tas Nomniekam ir saistošs, ar visām no tā izrietošajām tiesiskajām sekām. |
| 2.8. | Gadījumā, ja, Tehniku nododot atpakaļ Iznomātājam, tiek konstatēti Tehnikas bojājumi un/ vai trūkumi, par Tehnikas bojājumiem un/ vai trūkumiem tiek veiktas atbilstošas atzīmes Tehnikas atpakaļ pieņemšanas nodošanas aktā un pamatojoties uz šādām atzīmēm Iznomātājs ir tiesīgs izrakstīt Nomniekam saistošu rēķinu par summu, kas nepieciešama konstatēto bojājumu un/ vai trūkumu novēršanai. Gadījumā, ja Nomnieks Tehnikas atpakaļ pieņemšanas nodošanas aktu ar atzīmēm nav parakstījis, Iznomātājam ir tiesības vienpusēji sastādīt Nomniekam saistošu Tehnikas atpakaļ pieņemšanas nodošanas aktu ar atzīmēm par konstatētajiem Tehnikas bojājumiem un/ vai trūkumiem, pamatojoties uz kuru Iznomātājs ir tiesīgs izrakstīt Nomniekam saistošu rēķinu par summu, kas nepieciešama konstatēto bojājumu un/ vai trūkumu novēršanai. |
|  |  |
| 3. | **NOMAS TERMIŅŠ** |
| 3.1. | Tehnika tiek nodota Nomniekam atlīdzības lietošanā uz minimālo nomas termiņu, kas tiek noteikts Līguma 2.1.punktā noteiktajā Tehnikas pieņemšanas nodošanas aktā, ja vien Līdzēji nav vienojušies savādāk. Ja visus izrakstītos rēķinus Nomnieks ir apmaksājis, ievērojot visus apmaksas termiņus un noteikumus, Iznomātājam ir tiesības pagarināt nomas termiņu uz nākamo minimālo nomas termiņu. |
| 3.2. | Nomas termiņš beidzas dienā, kad Tehnika ir atgriezta Iznomātājam. |
|  |  |
| 4. | NOMAS MAKSA UN NORĒĶINU KĀRTĪBA |
| 4.1. | Līdzēji vienojas, ka nomas maksa par Tehnikas nomu, turpmāk tekstā saukta par "Nomas maksu", tiek noteikta Līguma 2.1.punktā noteiktajā Tehnikas pieņemšanas nodošanas aktā, savukārt maksa par Papildpakalpojumiem, tiek noteikta Līguma 2.1. un 2.3.punktā noteiktajā Tehnikas pieņemšanas nodošanas aktā. |
| 4.2. | Iznomātājs un Nomnieks vienojas, ka Nomas maksas rēķini un attiecīgajos gadījumos arī rēķini par Papildpakalpojumiem tiek sagatavoti elektroniski un ir derīgi bez paraksta. Iznomātājs nosūta Nomniekam Nomas maksas un, attiecīgajos gadījumos, arī maksas par Papildpakalpojumiem rēķinu uz Nomnieka Līgumā norādīto elektronisko e-pasta adresi. Līdzēji vienojas, ka rēķini uzskatāmi par saņemtiem nākamajā darba dienā pēc nosūtīšanas uz Nomnieka Līgumā norādīto elektronisko e-pasta adresi. |
| 4.3. | Nomnieks Līguma rēķinus apmaksā skaidrā naudā Iznomātāja kasē (ja attiecināms) vai ar pārskaitījumu uz attiecīgajos rēķinos norādīto Iznomātāja bankas norēķinu kontu attiecīgajos rēķinos norādītajā samaksas termiņā, bet, ja samaksas termiņš attiecīgajos rēķinos nav noteikts, tad samaksa veicama nekavējoties. |
| 4.4. | Iznomātājam pirms Tehnikas nodošanas nomas lietošanā ir tiesības noteikt Nomniekam drošības naudas iemaksu. Drošības nauda var tikt izmantota Nomnieka kavēto rēķinu apmaksai, kā arī neatdotā, bojātās Tehnikas vērtības apmaksai. Drošības nauda neatbrīvo Nomnieku no pienākuma saistību neizpildes rezultātā maksāt Iznomātājam nokavējuma procentus par kavētiem maksājumiem, kā arī zaudējumu atlīdzības pienākuma. |
| 4.5. | Ja Nomnieks šajā Līgumā noteiktajā kārtībā ir atdevis atpakaļ Iznomātājam Tehniku un ir veicis visu Iznomātāja rēķinu apmaksu, Nomnieka iemaksātā drošības nauda pilnībā tiek atmaksāta Nomniekam pēc iesnieguma par drošības naudas atmaksu oriģināla iesniegšanas Iznomātājam. |
| 4.6. | Par katru maksājuma kavējumu Iznomātājam Nomnieks maksā procentus par nokavējumu 0,05% (piecas procenta simtdaļas) apmērā no kavētā maksājuma summas par katru nokavēto dienu. Nokavējuma procentu un/vai zaudējumu atlīdzības samaksa neatbrīvo Nomnieku no pienākuma izpildīt citas Līguma saistības. |
|  |  |
| 5. | NOMNIEKA SAISTĪBAS, TIESĪBAS UN PIENĀKUMI |
| 5.1. | No Tehnikas nodošanas brīža Nomniekam, Nomnieks ir materiāli atbildīgs par visiem iespējamiem Tehnikas un tā stāvokļa saglabāšanas riskiem, tajā skaitā, bet ne tikai, Tehnikas bojāšana, bojāeja, zādzība u.tml., tostarp Nomnieks ir atbildīgs par seku novēršanu vai to novēršanas izmaksu atlīdzināšanu Iznomātājam gadījumā, ja šādas sekas iestājās Nomnieka darbinieku neuzmanības (arī vieglas) dēļ, trešo personu prettiesiskās rīcības rezultātā, dabas stihijas rezultātā u. tml. Bez tam Nomnieks ir atbildīgs par Tehnikas savlaicīgu atdošanu Iznomātājam atbilstoši šim Līgumam. Nomnieks nodrošina visus nepieciešamos drošības pasākumus nomas termiņa laikā, lai nepieļautu Tehnikas nonākšanu trešo personu valdījumā vai turējumā. Nomnieks apņemas lietot Tehniku saimnieciski un taupīgi un saskaņā ar tehniskās dokumentācijas noteikumiem un rūpīgi sekot citiem Tehnikas izgatavotājrūpnīcas un Iznomātāja noteiktajiem Tehnikas tehniskās uzturēšanas, lietošanas, ekspluatācijas noteikumiem un prasībām. |
| 5.2. | Nomniekam ir pienākums: |
| 5.2.1. | visā Tehnikas nomas periodā nodrošināt Latvijas Republikas tiesību aktos noteikto darba aizsardzības un drošības tehnikas noteikumu ievērošanu, kā arī lietot, uzturēt un glabāt Tehniku ar nepieciešamu profesionālo sagatavotību, pienācīgu prasmi un atbilstošu rūpību, tajā skaitā par saviem līdzekļiem nodrošinot Tehnikai nepieciešamo enerģiju, smērvielas, ikdienas apkopi u.tml. |
| 5.2.2. | izmantot un kontrolēt Tehnikas izmantošanu mērķiem, kuriem Tehnika ir paredzēta, atbilstoši Tehnikas lietošanas instrukcijai. Gadījumā, ja Tehnikai radušies trūkumi un/ vai bojājumi, Nomniekam ir pienākums atlīdzināt Iznomātājam radušos zaudējumus. |
| 5.2.3. | Līgumā noteiktā apmērā un termiņā veikt norēķinus ar Iznomātāju. |
| 5.2.4. | pēc Iznomātāja pieprasījuma nekavējoties nodrošināt Iznomātājam netraucētu iespēju iepazīties ar Tehnikas izmantošanas vietu un pārbaudīt tās atbilstību Latvijas Republikas tiesību aktos noteiktajiem darba un tehnikas drošības noteikumiem, un pēc Iznomātāja norādījuma nekavējoties novērst Iznomātāja konstatētos trūkumus un nepilnības. |
| 5.2.5. | laikā, kamēr Tehnika atrodas pie Nomnieka, bet netiek lietots, veikt visus nepieciešamos un iespējamos drošības pasākumus Tehnikas aizsardzībai, tajā skaitā aktivizēt Tehnikas signalizāciju un citas Tehnikas elektroniskās un/vai mehāniskās drošības sistēmas, ja tādas ir, glabāt Tehniku slēgtā un apsargājamā teritorijā vai telpā. |
| 5.2.6. | pēc Tehnikas nomas perioda beigām nodot Tehniku Iznomātājam tīru un tādā stāvoklī, kādā tas tika nodots Nomniekam. Gadījumā, ja Tehnika Iznomātājam tiek nodota netīra un/ vai bojāta, Iznomātājs veic Tehnikas tīrīšanu un/ vai remontu, un aprēķina Nomniekam maksu par Tehnikas tīrīšanu un/ vai remontu. |
| 5.2.7. | nekavējoties rakstveidā informēt Iznomātāju par jebkuru Tehnikas bojājumu, zādzību vai bojāeju, kā arī par gadījumiem, ja pret Nomnieku kā juridisku personu ir ierosināts maksātnespējas process (vai arī Nomnieks faktiski ir kļuvis maksātnespējīgs vai arī uzsācis likvidāciju), tiesiskās aizsardzības process, vai pret Nomnieku kā fizisku personu ir ierosināts maksātnespējas process (vai arī Nomnieks-fiziskā persona faktiski ir kļuvis maksātnespējīgs). |
| 5.2.8. | informēt Iznomātāju par ražotāja noteiktajām Tehnikas regulārajām apkopēm, kas norādītas Tehnikas lietošanas instrukcijā, kā arī gadījumā, kad šādas apkopes veikšanas pienākums nav uzlikts uz Nomnieku (saskaņā ar Līguma 2.1. vai 2.3. punktā minēta Tehnikas pieņemšanas nodošanas akta nosacījumiem) nodrošināt Iznomātājam piekļuvi Tehnikai, lai veiktu šo apkopi. |
| 5.2.9. | Gadījumā, ja Tehnikai, kuru Nomnieks pieņēmis lietošanā no Iznomātāja atklājas slēpti trūkumi, defekti, kuri netika konstatēti, parakstot pieņemšanas nodošanas aktu, Nomnieka pienākums ir 1 (vienas) darba dienas laikā no Tehnikas pieņemšanas nodošanas akta parakstīšanas brīža paziņot Iznomātājam par trūkumiem vai defektiem (bojājumiem), kurus tas atklājis. Iznomātājam ir tiesības 2 (divu) darba dienu laikā no paziņojuma saņemšanas brīža ierasties objektā un apskatīt Nomnieka konstatētos Tehnikas defektus un/vai trūkumus, un, ja tie ir pamatoti, tad Iznomātājs par saviem līdzekļiem novērš šos trūkumus un defektus Līdzēju rakstiski saskaņotā termiņā. Šajā punktā minētājā gadījumā Tehnikas remonta laikā Nomnieks nemaksā Nomas maksu par remontējamo Tehniku. Gadījumā, ja šeit noteiktajā termiņā Nomnieks nav paziņojis Iznomātājam par atklātiem slēptiem trūkumiem vai defektiem, Nomnieks zaudē tiesības pieteikt tos vēlāk un/vai pamatot ar tiem savus nākotnē celtos iebildumus, prasības un pretenzijas. |
| 5.2.10. | Gadījumā, ja Nomnieks atsakās no Tehnikas tā transportēšanas laikā, Nomniekam ir jāapmaksā transportēšanas izdevumus. |
| 5.2.11. | Gadījumā, ja Iznomātājs ir izmantojis tam ar Līguma 6.8. punkta noteikumiem piešķirtās tiesības, tad Nomniekam Iznomātāja paziņojumā norādītajā termiņā ir pienākums nodot Tehnikas Iznomātājam un parakstīt Līguma 2.3.punktā noteikto Tehnikas pieņemšanas nodošanas aktu. Gadījumā, ja Līguma šajā punktā minētajā termiņā Nomnieks nenodod Tehniku Iznomātājam, tad Nomniekam ir pienākums saskaņā ar Iznomātāja vienpusēji izrakstītu pavadzīmi, kas Nomniekam ir saistoša, samaksāt Iznomātājam neatgrieztā Tehnikas jaunvērtību, kas norādīta 2.1. punktā noteiktajā Tehnikas pieņemšanas nodošanas aktā. |
| 5.3. | Nomniekam nav tiesību: |
| 5.3.1. | bez Iznomātāja rakstiskas piekrišanas pārvietot Tehniku uz citu Tehnikas izmantošanas vietu un nodot Tehnikas lietošanā jebkurai trešajai personai. |
| 5.3.2. | bez Iznomātāja rakstiskas piekrišanas pievienot vai izvietot uz Tehnikas savu vai trešo personu reklāmu un/vai jebkuru citu informatīva rakstura paziņojumu. |
| 5.3.3. | Visa Nomniekam iznomātā Tehnika, kā arī Nomniekam pārdotā un vēl neapmaksātā prece, ir Iznomātāja īpašums un Nomniekam nav tiesību to apgrūtināt vai atsavināt. Gadījumā, ja jebkura trešā persona vērš piedziņu, apķīlā, vai jebkādā citā veidā vēlas apgrūtināt vai atsavināt minēto Tehniku vai preces, Nomnieka pienākums ir nekavējoties (1 dienas laikā) rakstiski un mutiski par to paziņot Iznomātājam. |
| 5.3.4. | nodod Iznomātājam tādas personas datus, kura nav informēta par nodošanu un Iznomātāja veikto datu apstrādi. |
| 5.4. | Nomnieks ir tiesīgs: |
| 5.4.1. | iegādāties no Iznomātāja jebkuru nomai piedāvāto Tehniku, kā arī papildmateriālus, ja tam piekrīt Iznomātājs. Pirkums tiek veikts pamatojoties uz Iznomātāja izrakstītu pavadzīmi (ja Iznomātājs ir reģistrēts kā saimnieciskās darbības veicējs (kā uzņēmums, komersants vai organizācija)), ievērojot tajā noteiktos samaksas un piegādes nosacījumus. |
|  |  |
| 6. | IZNOMĀTĀJA SAISTĪBAS, TIESĪBAS UN PIENĀKUMI |
| 6.1. | Iznomātājs nenes atbildību par zaudējumiem, kas radušies Nomniekam vai trešajām personām Tehnikas nepareizas ekspluatācijas rezultātā,  neievērojot Tehnikas lietošanas noteikumus un gadījumos, ja Tehniku ir izmantojušas personas, kurām saskaņā LR tiesību aktiem nav tādu tiesību. |
| 6.2. | Iznomātājam ir tiesības atteikt Nomniekam nodot nomā Tehniku nenorādot atteikuma iemeslu. |
| 6.3. | Pēc Nomnieka pieprasījuma Iznomātājs Tehnikas izmantošanas vietā vai ar sakaru līdzekļu starpniecību sniedz bezmaksas konsultācijas par jautājumiem, kas tieši saistītas ar iznomātās Tehnikas lietošanu. |
| 6.4. | Iznomātājs nav atbildīgs par tiešiem vai netiešiem zaudējumiem, kas radušies Nomniekam Tehnikas lietošanas procesā vai to pielietošanas rezultātā. Iznomātājs nav atbildīgs par Tehniku kā paaugstinātas bīstamības avota lietošanas vai dīkstāves rezultātā radītajiem zaudējumiem Nomniekam vai trešajām personām visā Tehnikas nomas laikā. Atbildība par Tehniku, tā radītajiem zaudējumiem trešajām personām un to materiālajām vērtībām saskaņā ar Līguma noteikumiem pilnībā gulstas uz Nomnieku kā Tehnikas turētāju. |
| 6.5. | Iznomātājam ir tiesības pirms, kā arī pēc Tehnikas nodošanas Nomniekam, iepazīties ar Tehnikas tehnisko stāvokli un lietošanas vietu, kā arī pārbaudīt, vai lietošanas vieta atbilst darba tehnikas un drošības noteikumiem, kā arī prasīt Nomniekam nekavējoties novērst Iznomātāja konstatētos trūkumus un nepilnības. |
| 6.6. | Iznomātājam pēc Tehnikas pieņemšanas no Nomnieka ir tiesības 3 (trīs) darba dienu laikā veikt Tehnikas skaitliskā un tehniskā stāvokļa pārbaudi, par pārbaudes datumu, laiku un vietu paziņojot Nomniekam vai tā pilnvarotajai personai, kurai ir tiesības piedalīties pārbaudē. Ja Nomnieks 2 (divu) dienu laikā nav izmantojis savas tiesības apskatīt aktā konstatētos Tehnikas defektus un/vai trūkumus, uzskatāms, ka Nomnieks visus aktā norādītos Tehnikas defektus un/vai trūkumus ir atzinis par pamatotiem. Šajā gadījumā, ja Nomnieks 2 (divu) dienu noteiktajā termiņā nav rakstiski apliecinājis vēlmi turpināt iztrūkstošā Tehnikas nomu, par iztrūkstošo Tehniku Iznomātājs izraksta un piestāda Nomniekam apmaksai rēķinu. |
| 6.7. | Iznomātājam ir tiesības jebkurā brīdī veikt Nomniekam nomā nodotā Tehnikas pārbaudi ar mērķi konstatēt attiecīga transportlīdzekļa faktsko noskrienu / attiecīgās traktortehnikas vienības faktiski patērēto motorstundu skaitu (ievērojot, ka noskriena / patērējamo motorstundu limits ir noteikts Līguma 2.1. punktā minētajā Tehnikas pieņemšanas nodošanas aktā) un konstatējot attiecīga transportlīdzekļa noskrienu / attiecīgās traktortehnikas motorstundu pārtēriņu, veikt pārrēķinu, izrakstot rēķinu Nomniekam par faktisko noskrienu / faktiski patērētajām motorstundām. |
| 6.8. | Iznomātājs nav tiesīgs traucēt Nomniekam lietošanu visā Tehnikas nomas laikā, izņemot gadījumus, kad Iznomātājam šādas tiesības rodas saskaņā ar Līguma un/vai Latvijas Republikas tiesību aktu noteikumiem. |
| 6.9. | Iznomātājam ir tiesības visā šī Līguma darbības laikā kontrolēt, kā Nomnieks pilda šī Līguma noteikumus. |
| 6.10. | Gadījumā, ja Nomnieks ir pārkāpis šī Līguma noteikumus, it sevišķi nokavējis rēķinu apmaksu, vai gadījumā, ja tiek apdraudētas Iznomātāja īpašuma tiesības uz Nomniekam nodotu Tehniku, vai gadījumā, ja pastāv pamatotas šaubas par Nomnieka spēju turpināt pildīt ar šo Līgumu uzņemtās saistības, Iznomātājam ir tiesības pieprasīt un nekavējoties saņemt no Nomnieka tam nomā nodoto Tehniku vai nekavējoties patstāvīgi savākt visu Tehniku no Nomnieka lietošanas vietām (pārņemt Tehniku savā valdījumā neatkarīgi no Tehnikas atrašanās vietas). Šādiem gadījumiem, kā arī gadījumiem, kad no šī Līguma izrietošās attiecības tiek izbeigtas, Nomnieks ar šī līguma noslēgšanu neatsaucami pilnvaro (ar pārpilnvarojuma tiesībām) Iznomātāju bez papildu juridisku procedūru uzsākšanas jebkurā laikā un, iepriekš par to nebrīdinot Nomnieku, iekļūt Nomnieka vai trešās personas telpās vai objektā, un pārņemt savā valdījumā Tehniku, neuzņemoties atbildību par sekām, kādas radušās Nomniekam vai trešo personu īpašumam šādas rīcības rezultātā. Minēto noteikumu sakarā Līdzēji vienojās uzskatīt šī punkta saturu par pilnvarojumu Iznomātājam rīkoties atbilstoši punkta nosacījumiem. |
| 6.11. | Iznomātājam ir tiesības jebkurā laikā vienpusēji izbeigt Līgumu par to rakstveidā paziņojot Nomniekam, ja Nomnieks nepilda Līguma saistības, vai ir uzsākts Nomnieka kā juridiskas personas maksātnespējas process, tiesiskās aizsardzības process vai likvidācijas process, vai Nomnieka kā fiziskas personas maksātnespējas process. |
| 6.12. | Iznomātājam ir tiesības vienpusēji mainīt Tehnikas nomas un Papildpakalpojumu cenas, paziņojot par to Nomniekam 15 (piecpadsmit) kalendārās dienas iepriekš. |
|  |  |
| 7. | TEHNIKAS TRANSPORTĒŠANA UN REMONTS |
| 7.1. | Tehnikas transportēšanu veic Nomnieks par saviem līdzekļiem, ar savu transportu un darbaspēku, ja Līdzēji nav vienojušies par citu Tehnikas transportēšanas kārtību. |
| 7.2. | Gadījumā, ja Tehnikas transportēšanu veic Iznomātājs, tad Iznomātājs aprēķina Nomniekam maksu par Tehnikas transportēšanu un Iznomātāja transporta līdzekļa vadītāja paraksts uz transporta pavaddokumenta neapstiprina pavaddokumentā Nomnieka norādītās informācijas par Tehnikas pozīciju daudzumu, tehniskā stāvokļa pareizību un atbilstību faktiskajiem apstākļiem. Nomniekam jānodrošina kravas automašīnas piekļūšana Tehnikas iekraušanas/ izkraušanas vietai. |
| 7.3. | Tehnikas nodošanas Iznomātājam gadījumā, Nomniekam ir pienākums nodrošināt Tehnikas sagatavošanu iekraušanai un transportēšanai. Gadījumā, ja Nomnieks nepilda Līguma šajā apakšpunktā noteikto, tad tas maksā Iznomātājam kompensāciju par dīkstāvi, kas Iznomātāja darbiniekiem ir radīta šādas Nomnieka darbības (bezdarbības) rezultātā. Ar transporta dīkstāvi jāsaprot transporta atrašanās piegādes vietā ilgāk par 30 min. (trīsdesmit minūtes), ja šajā laikā netiek veikti nekādi ar piegādātās Tehnikas iekraušanu, izkraušanu vai pārvietošanu saistītie darbi. |
| 7.4. | Gadījumā, ja Nomnieks Tehnikas atdod atpakaļ ar savu transportu un tiek apgrūtināta Tehnikas izkraušana nepiemērota transporta dēļ (piemēram, nav iespējams atvērt bortus), izkraušanu var tikt piestādīts rēķins par tehnikas nekvalitatīvu vai nepareizo transportēšanu. |
| 7.5. | Iznomātāja noteiktās transportēšanas izmaksas attiecas arī uz gadījumiem, kad notiek Tehnikas atgriešana Iznomātājam. |
| 7.6. | Iznomātājs saņem Tehniku, pārbaudot uz vietas saņemšanas brīdī Tehnikas tehnisko stāvokli. |
|  |  |
| 8. | **PERSONAS DATU APSTRĀDE (GDPR)** |
| 8.1. | Parakstot Līgumu, Nomnieks piekrīt, ka tā dati, tajā skaitā personas dati un identifikācijas kodi var tikt apstrādāti, lai, tostarp, bet neaprobežojoties ar, pirms Līguma noslēgšanas vai līguma darbības laikā pārbaudītu informāciju par Nomnieka maksātspēju un kredītvēsturi, sniegtu pakalpojumu, veiktu maksājumu uzskaiti, parādsaistību administrēšanu, t.sk. nodošanu trešajām personām. Iznomātājam ir tiesības maksājumu uzraudzību un rēķinu iekasēšanu uzdot trešajām personām, kā arī gadījumā, ja Nomnieks kavē maksājumus, informāciju par Nomnieku un viņa pieļautajiem maksājumu kavējumiem izpaust trešajām personām kreditoru interešu aizsardzības mērķiem. |
| 8.2. | Nomnieks sniedz informāciju visām fiziskām personām (pārstāvjiem, darbiniekiem), kas ir iesaistītas Līguma izpildē, par viņu personas datu nodošanu Iznomātājam un Iznomātāja veikto tādu personas datu apstrādi šī Līguma izpildes nolūkā. Fiziskās personas ir jāinformē pirms viņu iesaistīšanas Līguma izpildē vai pirms viņu datu nodošanas Iznomātājam. Nomnieks apņemas informēt šīs fiziskās personas par Iznomātāju kā jauno viņu personas datu pārzini un par datu apstrādi. |
| 8.3. | Gadījumā, ja Nomnieks nav izpildījis kādu no GDPR norādītiem pienākumiem, kā rezultātā Iznomātājam tika uzlikts jebkāds administratīvais sods vai Iznomātājam tika uzlikts pienākums veikt jebkādu cita veida maksājumu par personas datu apstrādes prasību pārkāpšanu, Nomnieks pilnā apmērā atlīdzina visas šādas Iznomātāja izmaksas, kā arī Iznomātāja zaudējumus, kas tam radās Nomnieka vainas dēļ. |
|  |  |
| 9. | NEPĀRVARAMAS VARAS APSTĀKLI |
| 9.1. | Līdzēji neizvirzīs viena otrai pretenzijas gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes, streiki, jebkuras kara un teroristiskas darbības, kuras tiešā veidā ietekmē šā Līguma izpildi un kuru iestāšanos nebija iespējams paredzēt un novērst. |
| 9.2. | Nepārvaramas varas apstākļu iestāšanās ir jāapstiprina ar attiecīgu kompetentu iestādu izziņu, Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai nepieļautu Līdzējiem zaudējumu rašanos, izpildot šo Līgumu. |
| 9.3. | Ja iestājas nepārvaramas varas apstākļi, Līguma darbības laiks pagarinās par termiņu, kuru Līdzēji nosaka ar atsevišķu vienošanos. |
|  |  |
| 10. | **CITI NOTEIKUMI** |
| 10.1. | Šī līguma sadaļu nosaukumi ir paredzēti tikai līguma vieglākai pārskatāmībai un nav izmantojami līguma iztulkošanai. |
| 10.2. | Līgums stājas spēkā no tā parakstīšanas brīža un ir spēkā līdz Līdzēju pilnīgai saistību izpildei. |
| 10.3. | Līguma izbeigšanas gadījumā Nomnieks nekavējoties atdod Tehniku Iznomātājam, Iznomātāja norādītā vietā. Ja Nomnieks nav nodrošinājis Tehnikas nogādāšanu Iznomātājam 3 (trīs) darba dienu laikā no Līguma izbeigšanas dienas, Iznomātājs ir tiesīgs organizēt Nomas Tehniku atgriešanu un nogādi Iznomātāja vietā. Visus ar Tehnikas atdošanu atpakaļ saistītos izdevumus sedz Nomnieks pilnā apmērā. |
| 10.4. | Ja kāds no šī Līguma noteikumiem zaudē juridisku spēku, tad pārējie Līguma punkti paliek spēkā. |
| 10.5. | Gadījumā, ja mainās kāds no šajā Līgumā uzrādītajiem Līdzēju rekvizītiem, Līdzēji, kam ir bijušas izmaiņas, apņemas piecu dienu laikā paziņot par notikušajām izmaiņām. |
| 10.6. | Līgums ir saistošs kā Iznomātāja, tā Nomnieka tiesību un saistību pārņēmējiem. |
| 10.7. | Visi Iznomātāja Nomniekam izrakstītie rēķini tiek sagatavoti elektroniskā formā un ir saistoši Nomniekam bez Iznomātāja paraksta. |
| 10.8. | Jebkāda veida vēstules, paziņojumi, pretenzijas u.tml. starp Līdzējiem tiek izteiktas rakstveidā. Līdzēji vienojas, ka saziņa, izmantojot elektronisko pastu, būs to vēlamais saziņas veids. Ja vien Līdzējiem nav pamatota iemesla rīkoties citādi (piemēram, Līdzējiem to pieprasa piemērojamo tiesību aktu imperatīvie noteikumi), visa saziņa starp Līdzējiem notiks, izmantojot elektronisko pastu. |
| 10.9. | Ja persona, kas paraksta Līgumu Nomnieka vārdā, Līguma noslēgšanas brīdī nav pilnvarota pārstāvēt Nomnieku, tad viņa uzņemas pati kā fiziska persona visas saistības no parakstītā Līguma un atbild par tā izpildi ar visu savu mantu. |
| 10.10. | Visas tiesiskās attiecības starp Līdzējiem, kas nav atrunātas Līgumā, risināmas saskaņā ar Latvijas Republikas tiesību aktu noteikumiem. Visi strīdi starp Līdzējiem risināmi sarunu ceļā. Ja sarunu ceļā Līdzējiem strīdu atrisināt nav iespējams, strīds saskaņā ar Latvijas Republikas tiesību aktu noteikumiem tiek izšķirts Latvijas Republikas tiesu instancēs. |
| 10.11. | Līgums ir sastādīts un parakstīts latviešu valodā 2 (divos) vienādos eksemplāros, pa vienam eksemplāram katram no Līdzējiem. |

|  |  |  |
| --- | --- | --- |
| **Iznomātāja vārda:** |  | **Nomnieka vārda:** |
| Vārds, uzvārds (jur.personai – arī amata nosaukums): |  | Vārds, uzvārds (jur.personai – arī amata nosaukums): |
| Paraksts: |  | Paraksts: |

Līguma pielikums Nr.1

|  |  |
| --- | --- |
| **Pielikums LĪGUMAM Nr.** | XXX |
| **no (*LĪGUMA datums*)** | XX.XX.XXXX. |
|  |  |
| **TEHNIKAS PIEŅEMŠANAS NODOŠANAS AKTS Nr.** | XXX |
| vieta | *apdzīvotas vietas nosaukums* |
| datums | XX.XX.XXXX. |
|  |  |
| **Iznomātājs:** (nosaukums / vārds uzvārds): | XXXXXXXXXXXXXXXX |
| reģistrācijas numurs / personas kods | XXXXXXXXXXXXXXXX |
| PVN maksātāja reģistrācijas numurs | XXXXXXXXXXXXXXXX |
| juridiskā / deklarētā adrese | XXXXXXXXXXXXXXXX |
| e-pasta adrese | XXXXXXXXXXXXXXXX |
| kontakta tālruņa nr. | XXXXXXXXXXXXXXXX |
| pilnvarotais pārstāvis / persona ar paraksta tiesībām (ja attiecināms) | XXXXXXXXXXXXXXXX |
|  |  |
| **Nomnieks:** (nosaukums / vārds uzvārds): | XXXXXXXXXXXXXXXX |
| reģistrācijas numurs / personas kods | XXXXXXXXXXXXXXXX |
| PVN maksātāja reģistrācijas numurs | XXXXXXXXXXXXXXXX |
| juridiskā / deklarētā adrese | XXXXXXXXXXXXXXXX |
| e-pasta adrese | XXXXXXXXXXXXXXXX |
| kontakta tālruņa nr. | XXXXXXXXXXXXXXXX |
| pilnvarotais pārstāvis / persona ar paraksta tiesībām (ja attiecināms) | XXXXXXXXXXXXXXXX |

1. Iznomātājs nodeva un Nomnieks pieņēma nomas lietošanā transportlīdzekļi:

|  |  |
| --- | --- |
| Marka, modelis | xxxxxxxxxxxxxx |
| Šasijas/VIN Nr. | xxxxxxxxxxxxxx |
| Valsts reģistrācijas Nr. | xxxxxxxxxxxxxx |
| Reģistrācijas apliecības Nr. | xxxxxxxxxxxxxx |
| Transportlīdzekļa vērtība, EUR bez PVN | xxxxxxxxxxxxxx |
| Odometra / motorstundu skaitītāja radījumi | xxxxxxxxxxxxxx |
| Dokumentācijā ietilpst | Reģistrācijas apliecība,  tehniskā dokumentācija,  OCTA polise Nr. xxxxxxxxxxxxxx,  KASKO polise Nr. xxxxxxxxxxxxxx, |
| Aprīkojums, komplektācija pie transportlīdzekļa nodošanas Nomniekam |  |
| Tehniskais un vizuālais stāvoklis  pie transportlīdzekļa nodošanas Nomniekam |  |
| Nomas maksas apmērs un uzskaites periods | EUR xx.xxx,00 (xxxxxxxxx tūkstoši xxxxxxx simti xxxxxx eiro un 0/100) par vienu xxxxxxxxxxxxxxxx (stundu/diennakti/mēnesi) |

Rēķinu nomas maksas samaksai sagatavošanas un izsūtīšanas biežums – katru XXXXXXXXX (kalendāro nedēļu/mēnesī).

2. Papildus pakalpojumi:

|  |  |  |  |
| --- | --- | --- | --- |
| **Papildus pakalpojuma nosaukums** | **Papildus pakalpojuma mērvienība** | **Pakalpojuma mērvienības cena, EUR bez PVN** | **Piezīmes** |
| piegāde uz Nomnieka norādīto adresi | 1 stunda |  |  |
| operators (ar nepieciešamo apmācību un sertifikātiem) | 1 diena |  |  |
|  |  |  |  |
|  |  |  |  |
|  |  |  |  |

3. Īpašie nosacījumi (nepieciešamo atzīmēt):

🞎 - minimālais nomas termiņš – XXXXXXXXXXXXXXXXXXXXXXX (*viena nedēļa (piecas darba dienas)/ viena nedēļa (visas nedēļas dienas)/ viens mēnesis (visas mēneša dienas)/xxx stundas (nomas termiņā tiek iekļauts arī ceļš uz un no objekta)/ viena kalendāra diena*)

🞎 - Tiek piemērota drošības nauda – Nomnieks ir iemaksājis Iznomātājam EUR xx.xxx,00 (xxxxxxxxx tūkstoši xxxxxxx simti xxxxxx eiro un 0/100)

🞎 - Iznomātājs ir reģistrēts kā saimnieciskās darbības veicējs (kā uzņēmums, komersants vai organizācija).

🞎 - Iznomātājs par papildus samaksu nodrošina Iekārtu ar nepieciešamiem izejmateriāliem (degvielu, smērvielām, eļļu u.tml.), ikdienas apkopi un tīrīšanu, regulāru (saskaņā ar ražotāja instrukciju) Iekārtu apkopi

🞎 - Nomnieka pienākums patstāvīgi un uz sava rēķina rūpēties par to, lai Tehnikai būtu nodrošināts ar nepieciešamiem izejmateriāliem (degvielu/enerģiju, smērvielām, eļļu u.tml.), ikdienas apkopi un tīrīšanu, regulāru (saskaņā ar ražotāja instrukciju) Iekārtu apkopi un segt visus izdevumus, kādi nepieciešami Tehnikas normālai darbībai tā lietošanas laikā

🞎 - tiek noteikts noskriena / motorstundu limits – XXXX / XXXXXXXXXXXXXXXXXXX (*viena nedēļa (piecas darba dienas)/ viena nedēļa (visas nedēļas dienas)/ viens mēnesis (visas mēneša dienas)/xxx stundas (nomas termiņā tiek iekļauts arī ceļš uz un no objekta)/ viena kalendāra diena*)

🗷 -

🞎 -

|  |  |  |
| --- | --- | --- |
| **Iznomātāja vārda nodeva:** |  | **Nomnieka vārda pieņēma:** |
| Vārds, uzvārds (jur.personai – arī amata nosaukums): |  | Vārds, uzvārds (jur.personai – arī amata nosaukums): |
| Paraksts: |  | Paraksts: |

Līguma pielikums Nr.2

|  |  |
| --- | --- |
| **Pielikums LĪGUMAM Nr.** | XXX |
| **no (*LĪGUMA datums*)** | XX.XX.XXXX. |
|  |  |
| **TEHNIKAS ATPAKAĻ**  **PIEŅEMŠANAS NODOŠANAS AKTS Nr.** | XXX |
| vieta | *apdzīvotas vietas nosaukums* |
| datums | XX.XX.XXXX. |
|  |  |
| **Iznomātājs:** (nosaukums / vārds uzvārds): | XXXXXXXXXXXXXXXX |
| reģistrācijas numurs / personas kods | XXXXXXXXXXXXXXXX |
| PVN maksātāja reģistrācijas numurs | XXXXXXXXXXXXXXXX |
| juridiskā / deklarētā adrese | XXXXXXXXXXXXXXXX |
| e-pasta adrese | XXXXXXXXXXXXXXXX |
| kontakta tālruņa nr. | XXXXXXXXXXXXXXXX |
| pilnvarotais pārstāvis / persona ar paraksta tiesībām (ja attiecināms) | XXXXXXXXXXXXXXXX |
|  |  |
| **Nomnieks:** (nosaukums / vārds uzvārds): | XXXXXXXXXXXXXXXX |
| reģistrācijas numurs / personas kods | XXXXXXXXXXXXXXXX |
| PVN maksātāja reģistrācijas numurs | XXXXXXXXXXXXXXXX |
| juridiskā / deklarētā adrese | XXXXXXXXXXXXXXXX |
| e-pasta adrese | XXXXXXXXXXXXXXXX |
| kontakta tālruņa nr. | XXXXXXXXXXXXXXXX |
| pilnvarotais pārstāvis / persona ar paraksta tiesībām (ja attiecināms) | XXXXXXXXXXXXXXXX |

|  |  |
| --- | --- |
| Marka, modelis | xxxxxxxxxxxxxx |
| Šasijas/VIN Nr. | xxxxxxxxxxxxxx |
| Valsts reģistrācijas Nr. | xxxxxxxxxxxxxx |
| Reģistrācijas apliecības Nr. | xxxxxxxxxxxxxx |
| Transportlīdzekļa vērtība, EUR bez PVN | xxxxxxxxxxxxxx |
| Odometra / motorstundu skaitītāja radījumi | xxxxxxxxxxxxxx |
| Dokumentācijā ietilpst | Reģistrācijas apliecība,  tehniskā dokumentācija,  OCTA polise Nr. xxxxxxxxxxxxxx,  KASKO polise Nr. xxxxxxxxxxxxxx, |
| Aprīkojums, komplektācija pie transportlīdzekļa nodošanas atpakaļ Iznomātajam |  |
| Tehniskais un vizuālais stāvoklis  pie transportlīdzekļa nodošanas atpakaļ Iznomātājam |  |

🞎 - Tiek atgriezta drošības nauda – Iznomātājs ir atmaksājis Nomniekam EUR xx.xxx,00 (xxxxxxxxx tūkstoši xxxxxxx simti xxxxxx eiro un 0/100)

|  |  |  |
| --- | --- | --- |
| **Iznomātāja vārda pieņēma:** |  | **Nomnieka vārda nodeva:** |
| Vārds, uzvārds (jur.personai – arī amata nosaukums): |  | Vārds, uzvārds (jur.personai – arī amata nosaukums): |
| Paraksts: |  | Paraksts: |